Den nye fællesnordiske uniform har fået et navn :

Nordic Common Uniform system (NCU).

Det er også kommet frem at projektet indledningsvist kun er et projekt, hvor Norge og Danmark vil samarbejde om at producere nye kampuniformer, med dertilhørende tilbehør. Projektet sker rammen af NORDEFCO.

Overordnet formål er at erstatte uniformerne med et nutidigt, moderne og mere modulært uniformssystem.

Norge bliver lead på projektet og skal styre processen i samarbejde med Danmark. Finland og Sverige er tilskuere, og har muligheden for at blive en del af projektet i fremtiden.

Konceptet går i al sin enkelthed ud på at at anskaffe en ny fælles kampuniform, der skal være funktionel under forskellige forhold som : arktisk, tropisk og ørken.

LÆS OGSÅ : Ny fællesnordisk uniform er i støbeskeen

I forlængelse af NCU systemet skal der også tages stilling til kampstøvler og andre uniformsgenstande.

På nuværende tidspunkt, ved man at følgende blive en del af samarbejdet (ud over kampuniformen):

– Kampstøvler – arktisk, tropisk og ørken.

– Uniformsbælter.

– (Kamp)Handsker.

Projektet er fortsat i opstartsfasen og det er derfor ikke præcist afklaret hvilke, og hvor mange genstande der er omfattet af projektet

Den foreløbige tidsplan

Det forventes at projektet går i udbud 1. kvartal 2017. I andet kvartal 2017, planlægges der at blive afholdt en koncerence for de producenter der byder ind – hvorefter der er deadline for tilbud i 3. kvartal 2017.

Der bliver kørt en testperiode på et helt år, med de uniformer som de forskellige producenter byder ind med.

Første levering af den nye NCU forventes at blive 4. kvartal 2019.